Kyte a skign ac'hanoc'h buan ha buan:    Klevet meus komz gant Veronica Belmont eus Podkast Mahalo daily deus ul lec'hienn a c'hellfe dedennañ ac'hanoc'h.    war lec'hienn www.kyte.com eo ha digoust eo c'hoazh m'ho peus c'hoant, da larout eo tu zo paeañ evit kaout traoù ouzhpenn, evit an embregerezhioù da skwer.    Moien zo deoc'h lakaat skeudennoù, sonioù, filmoù, enrolladennoù video war ar prim en linenn en un taol lagad ha sellout ouzh re ar re all.    Petra nevez a larit c'hwi? Netra en gwirionezh, graet e vez an dra-se gant Youtube, Dailymotion ha Meefedia dija. Ya, nemet e vez naet tre an etrefas e-barzh Kyte, en doare pro Apple, m'ho peus c'hoant, gant kinkladurioù a denn eus danvezioù nobl e-gizh an dir ur groc'hen treuzwelus a en em lak war an traoù n'eus ket tu ober gante pa labour ar  meziant, livioù splann gant an orangez ha dous gant ar glaz sklaer.    Ar pezh a zo pouezhusoc'h eo efedusted ar binviji krouiñ.  En tu kleiz d'ar skramm ho peus ikonoù a ziskouezh en un doare anat ar pezh zo moien ober gante: krouiñ un diaporama, postañ skeudennoù, enrollañ ur video en linenn, kargañ ur film graet en araok, postañ ur son. N'ho po nemet tennañ an ikon betek ar skrammig e-kreizh evit ouzhpennañ ho dafar. Ur marzh. Ur wech skrivet an titl ha gwiriekaet, boom, c'hwi zo en linenn.    Goude-se e vo kinniget deoc'h embannañ ho abadenn war lec'hiennoù all ivez, Blogger pe Youtube, pe Facebook, pe Myspace da skwer; eizh choazh z'eus etre tout evit poent.  Tu vo deoc'h ivez ouzhpennañ ho krouidigezh war forzh peseurt lec'hienn pe blog ho po graet en ur kopiañ un tamm programm graet gant Kyte war an taol hag en ur pegañ anezhañ goude war ho lec'hienn. Linennoù HTML eo, neuze e vo ret deoc'h mont e-barzh en doare kemmañ, da larout eo éditer e galleg.